Anklagemyndighedens begæring om afvisning af tiltaltes anke ej taget til følge
Ret: Østre Landsret (1. instans)
Faggruppe: Straffesag — Øvrige straffesager
Sagsemner: Efterforskning og straffeproces;

/

UDSKRIFT
AF

ØSTRE LANDSRETS RETSBOG
____________

Den 14. december 2012 kl. holdt Østre Landsret møde i retsbygningen, Bredgade 59, Kø-

benhavn.

Som dommere fungerede landsdommerne Karsten Bo Knudsen, Katja Høegh og Karen

Moestrup Jensen (kst.), førstnævnte som rettens formand.

Som protokolfører fungerede kontorfuldmægtig Medarbejder ved retten.

Der foretoges   

11. afd. nr. S-3413-12:

Anklagemyndigheden

mod

Tiltalte

(CPR nr.)

(advokat Jesper Storm Thygesen, besk.)

Ingen var indkaldt eller mødt.

Der fremlagdes anklageskrift og ankemeddelelse af 1. november 2012 fra Statsadvokaten

for Fyn, Syd- og Sønderjylland med brev af 1. november 2012, hvoraf fremgår, at ankla-

gemyndigheden principalt nedlægger påstand om, at tiltaltes anke afvises.

Endvidere fremlagdes fax af 5. december 2012, modtaget i Østre Landsret samme dag fra

advokat Jesper Storm Thygesen, som påstår sagen fremmet.



/

- 2 -

Anklagemyndigheden har til støtte for påstanden om afvisning af tiltaltes anke gjort gæl-

dende blandt andet, at det udtrykkeligt fremgår af retsplejelovens § 902, stk. 2, at tiltalte

kun kan anke, når tiltalte har givet møde i byretten. Da sagen blev fremmet i medfør af

retsplejelovens § 855, stk. 3, nr. 3, må tiltalte henvises til at søge om genoptagelse af sa-

gen, jf. retsplejelovens § 987, stk. 1, eller søge om Procesbevillingsnævnets tilladelse, jf.

retsplejelovens § 903.

Forsvareren har til støtte for påstanden om, at sagen skal fremmes gjort gældende blandt

andet, at det fremgår af Jørgen Jochimsen, Hovedforhandling i straffesager, 2. udgave, side

330, at sager fremmet efter retsplejelovens § 855, stk. 3, nr. 3, kan ankes af tiltalte uden

Procesbevillingsnævnets tilladelse, hvis betingelserne i § 902, stk. 2, i øvrigt er opfyldt.

Dette støttes endvidere af afgørelsen U2006.3186Ø.

Spørgsmålet om afvisning er behandlet på skriftligt grundlag.

De modtagne bilag var til stede.

Efter votering afsagdes

k e n d e l s e:

Tiltalte blev ved den indankede dom afsagt af Retten i Odense den 19. oktober 2012 idømt

4 måneders fængsel for overtrædelse af straffelovens § 123. Sagen blev af byretten frem-

met i medfør af retsplejelovens § 855, stk. 3, nr. 3, idet tiltalte havde givet samtykke til

gennemførelse af hovedforhandlingen i hans fravær.   

Bestemmelsen i retsplejelovens § 855, stk. 3, nr. 3, (dengang retsplejelovens § 847, stk. 2,

nr. 3, litra a), blev indført ved retsplejeloven af 11. april 1916 og har haft samme indhold

siden.

Bestemmelserne §§ 901 og 902 fik deres nuværende affattelse ved lov nr. 538 af 8. juni

2006 om ændring af retsplejeloven og forskellige andre love (Politi- og domstolsreform).

Det fremgår af de specielle bemærkninger til lovforslaget (lovforslag nr. 168 af 1. marts

2006, FT 2005/2006, Tillæg A, sp. 5425):   



/

- 3 -

”Til § 901   
Den foreslåede bestemmelse svarer med redaktionelle ændringer til den gældende
bestemmelse i retsplejelovens § 962, stk. 1, om anke af byretsdomme.   

Til § 902   
Den foreslåede bestemmelse svarer med redaktionelle ændringer til den gældende
bestemmelse i retsplejelovens § 962, stk. 2, om begrænsninger i adgangen til at anke
byretsdomme.”

Den dagældende § 962, stk. 1 og 2, lød:

”§ 962. Domme afsagt af en byret kan med de nedennævnte undtagelser af
statsadvokaten eller tiltalte påankes til den landsret, til hvis kreds vedkommen-de ret
hører. I forbindelse med dommen kan anken omfatte den forudgående behandling og
de under denne faldne afgørelser.
Stk. 2. Domme kan kun ankes af det offentlige, når andre offentligretlige følger end
bøde eller konfiskation kan idømmes efter de lovbestemmelser, tiltalen lyder på. Til-
talte kan kun anke, såfremt tiltalte har givet møde i sagen og mere end 20 dagbøder
eller en bøde på over 3.000 kr. eller konfiskation af genstande af tilsvarende værdi
eller andre offentligretlige følger er idømt. Hvis sagen er fremmet i medfør af § 847,
stk. 3, nr. 4, kan tiltalte dog anke, selv om den pågældende ikke har givet møde i sa-
gen, hvis anken ikke omfatter bedømmelsen af beviserne for tiltaltes skyld og betin-
gelserne i 2. pkt. i øvrigt er opfyldt. Afgørelser i henhold til §§ 936 og 937 kan ikke
indbringes for højere ret.”

Retsplejelovens § 962, stk. 2, om begrænsning af anke angik tidligere alene politisager, jf.

bekendtgørelse nr. 748 af 1. december 1989 af lov om rettens pleje:

”§ 962.
…
Stk. 2. I politisager kan domme kun ankes af det offentlige, når andre offentligretlige
følger (jfr. § 684) end bøde eller konfiskation kan idømmes efter de lovbestemmel-ser,
tiltalen lyder på. Tiltalte kan kun anke, såfremt den pågældende har givet møde i
sagen og højere straf end 10 dagbøder …”

Ordene ”I politisager” udgik af § 962, stk. 2, ved vedtagelsen af lov nr. 385 af 20. maj 1992

om ændring af retsplejeloven, straffeloven, færdselsloven og udlændingeloven (An-

klagemyndighedens struktur). Det fremgår af den vedtagne lov:   

”28.§ 962, stk. 2, 1. pkt., affattes således:

»Domme kan kun ankes af det offentlige, når andre offentligretlige følger end bøde
eller konfiskation kan idømmes efter de lovbestemmelser, tiltalen lyder på.«   

Det fremgår af bemærkningerne til lovforslagets nr. 28 (lovforslag nr. 184 af 22. januar

1992, FT 1991-1992, Tillæg A, 1. samling, sp. 4215):



/

- 4 -

”Til nr. 28.

Ved den ændrede affattelse af bestemmelsen gøres Justitsministeriets anketilladelse
fornøden for det offentlige ikke alene i de hidtidige politisager, men i alle sager, i
hvilke tiltalen vedrører lovbestemmelser, hvorefter der alene kan idømmes bøde eller
konfiskation. Forslaget om ophævelse af sondringen politisager/statsadvokatsager
medfører, at tiltaltes adgang til anke begrænses for så vidt angår statsadvokatsager,
der afgøres med bøde, idet Justitsministeriets anketilladelse nu kræves i alle sager, i
hvilke tiltalte ikke er idømt højere straf end 20 dagbøder eller bøde på 3.000 kr. eller
konfiskation af genstande a f tilsvarende værdi eller andre offentligretlige følger. ”

Efter forarbejderne til bestemmelsen kan det ikke antages, at det med den i 1992 foretagne

ændring af ordlyden af retsplejelovens § 962, stk. 2, (nu § 902, stk. 2) er tilsigtet at udvide

den dagældende ankebegrænsning vedrørende politisager, hvor tiltalte ikke var mødt, til at

omfatte alle sager, hvor tiltalte ikke var mødt, herunder tilfælde, hvor tiltalte har samtykket

i, at sagen behandles uden hans tilstedeværelse, jf. retsplejelovens § 855, stk. 3, nr. 3.

Som følge heraf tages anklagemyndighedens påstand om afvisning ikke til følge.

T h i b e s t e m m e s:

Anklagemyndighedens begæring om afvisning af tiltaltes anke tages ikke til følge.

Sagen udsat på berammelse af hovedforhandling.

Retten hævet.



/

- 5 -





/